**Rašinio „MUZIKA MANO GYVENIME“ konkursui**

Muzika man yra širdies kalba... Ji man kaip giminaitė... Kaip draugė, kuri nepaliks tavęs ant ledo vienos kaip visos kitos... Ji man yra sielos džiaugsmas... Aš dainuodama išreiškiu visas savo emocijas. Ir tai labai padeda kai neturi kam nors išsisakyti savo skausmų ar džiaugsmų. Muzika man buvo draugė nuo 5 metų ir ji nei karto manęs nepaliko. Šalia jos nebaisi jokia pūga, kad ir kaip keistai skambėtų... Ji man vis tiek liks vienintelė tikra geriausia draugė. Galit tyčiotis ir įžeidinėti, bet muzika niekur nuo manęs nesitrauks. Aš ją laikysiu šalia visada!

Kai buvau mažesnė, maždaug šešerių metų, galvojau, kad muzika yra tik paprasta melodija, kurią groja per šventes, renginius. Dabar mano mąstymas šiek tiek pasikeitė. Šiuo metu klausau muzikos kiekvieną dieną, nes ji mane atpalaiduoja, leidžia susikaupti, kai nebūna nuotaikos – pralinksmina.

Mėgstu klausytis ir svajoti. Svajoti galiu dieną naktį. Tuo metu skambančios muzikos net nebegirdžiu... Muzikos klausau kai gaminu valgyti, tvarkau kambarius ar piešiu, tada galiu labiau susikaupti. Tuo metu skambančios dainos mane motyvuoja. Mano muzikos skonis labai keistas ir įvairus. Mano grojaraštį sudaro labai daug dainų. Vienos dainos yra ramios, ilgesingos, kitos džiugios. Dažnai klausausi prancūziškų dainų. Jos mane žavi savo lengvumu ir švelnumu, trapumu ir elegancija. Mano mėgstamiausia prancūziška daina yra šių metų Eurovizijos-2021 daina, kurią atlieka Barbara Pravi „Voila“. Norėjau, kad laimėtų konkursą būtent ši atlikėja. Arba klausausi britų dainininko Hario Stailo dainų. Jei jo nepažįsti, jis iš pop grupės „One Direction“ narys. Šią grupę seku jau labai seniai. Esu net išleistą knygą apie juos perskaičiusi 1D „ONE DIRECTION – 2014-ųjų metraštis“. Žinau, jie jau nebe kartu, kiekvienas narys pradėjo savo solinę karjerą, bet „Harry Styles“ mano favoritas. Jo albume galima išgirsti dainų pagal nuotaiką. Man jo dainos labai labai patinka. Tai galėčiau kartoti daug daug kartų. Mėgstamiausios dainos yra šios „She“ ir „Woman“. Aš asmeniškai mažai klausau repo stiliaus muzikos dainų. Nepatinka maištingos muzikos tekstai.

Viską apibendrinus, man muzika yra viskas, tikiuosi, kad ji man niekada neatsibos ir ji niekada nedings iš mūsų pasaulio. Kuo įvairesnė muzika skambės, jos klausysime, tuo manau bus įvairesnis muzikinis pasaulis. Turime išsaugoti skambančius garsus ir visas sukurtas melodijas ateinančioms kartoms.

Panevėžio Alfonso Lipniūno progimnazija

8b klasės mokinės Vakarės Kievinaitės